|  |
| --- |
| ***Atenska škola*** |
|  |
| **Rafael**, 1509.-1511. |
| freska , 549 × 792 cm |
| Stanza della Segnatura, Vatikanski muzeji, Rim |

**Atenska škola** je monumentalna Rafaelova freska u tzv. Rafaelovim sobama u Vatikanu.

Povijest
--------

Ova freska prekriva cijeli zid negdašnje privatne knjižnice pape Julija II. Ona je poznata kao *Stanza della Segnatura* (soba za ovjere) jer je bila mjesto sastajanja *Signatura Curiae*, odjela vrhunskog papinskog suda. Rafaelu je povjereno da ukrasi ovu veliku sobu s freskama vjerske tematike, ali i klasičnih motiva.

Odlike
------

Platon i Aristotel
Atensku školu je Rafael naslikao u svom kasnijem stilu u kojemu su slike slikane u velikim dimenzijama, s brojnim likovima u pokretu i snažnim svjetlom i sjenama. Rafael je, kao niti jedan renesansni slikar, kombinirao klasičnu jasnoću s kršćanskom tradicijom s velikom lakoćom stvaranja. Također je kombinirao Leonardovo slikarstvo s likovima u geometrijskim kompozicijama, kjaroskurom, sfumatom i atmosferskom perspektivom s Michelangelovim bojama i snažnim likovima. Njegovo najpoznatije djelo je upravo Atenska Škola.

Atenska škola predstavlja kulminaciju klasične harmonije Rafaelova rada. Filozofi predstavljaju vodeću školu antičke grčke filozofije u jedinstvenoj prostornoj kompoziciji. Figure su poredane horizontalno na gornjoj stubi s prepoznatljivim grupama s obje njihove strane. Lijevo Pitagora demonstrira učenicima svoj sustav proporcija, Diogen leži na sredini stuba, a desno matematičar Euklid objašnjava geometrijski crtež uz pomoć šestara. Na sredini gornje stube, uokvireni polukružnim lukovima, nalaze se dva najvažnija grčka filozofa: Platon koji nosi svoju knjigu "Timej" (lijevo) i Aristotel koji nosi svoju "Etiku" (desno).

Platon nije samo uklopio različite filozofske škole, nego je u sliku uklopio i svoje suvremenike. Euklid je tako portret Bramantea. Arhitektura na slici je također svojevrsna počast Bramanteu koji je bio Rafaelov učitelj i mentor, te osoba koja ga je naučila cijeniti simetriju i centralnost. Platon je portret Leonarda, a njegov prst kojim upire gore je čest motiv na njegovim slikama, a može se protumačiti kao platonistička gesta u kojoj se ističu ideali kao ideje koje su izvan ljudskog poimanja. Time Rafael odaje počast Platonu, ali i Leonardu kao pioniru Visoko renesansne umjetnosti i znanosti. Aristotel, kao empirist, upire prstom u tlo kao u zemaljsku, realnu, sferu promatrača.

Ispod stuba, lijevo od centra, nalazi se usamljena figura koja predstavlja filozofa Heraklita, a zapravo je portret Michelangela koji je u vrijeme dok je nastajala ova slika oslikavao svod Sikstinske kapele. U gomili geografa na krajnjoj desnoj strani nalazi se i Rafaelov autoportret koji gleda izvan slike; jedini lik na slici koji uzvraća pogled pravo u promatrača. Rafael je naslikao sebe i Michelangela upravo onako kako su ih suvremenici doživljavali. Michelangelo je zabrinut, snažan i osamljen, dok je Rafael društven, opušten i naslikan mekanim stilom.

 
Navedena imena su Rafaelovi suvremenici i filozofi na koje su ga oni podsjetili: 
1: Zenon
2: Epikur
3: Federik II. od Mantove?
4: Boetije ili Anaksimandar ili Empidoklo?
5: Averroes?
6: Pitagora?
7: Alkibijad ili Aleksandar Veliki?
8: Antisten iz Atene ili Ksenofon?
9: Hipatija (Francesco Maria della Rovere ilifaelova ljubavnica Margarita (tzv. La fornarina)
10: Aeschines ili Ksenofon?
11: Parmenid?
12: Sokrat
13: Heraklit (Michelangelo)
14: Platon drži *Timej* (Leonardo da Vinci)
15: Aristotel drži *Etiku*
16: Diogen?
17: Plotin?
18: Euklid ili Arhimed s učenicima (Bramante)?
19: Strabon ili Zoroaster? (Baldassare Castiglione ili Pietro Bembo)
20: Ptolomej?
R: Apel (Rafael)
21: Protogen (Perugino ili Timoteo Viti)

Bilješke
--------

1. ↑  "Stoik Zenon i Epikur se nalaze iza Averroes." Laurie Adams, (2001), *Umjetnost talijanske renesanse*, str. 346. Perseus Books.

Poveznice
---------

* Rafaelove sobe
* Vatikanski muzeji
* Visoka renesansa

Vanjske veze
------------

***Atenska škola*** na Wikimedijinoj ostavi

* Atenska škola na *Web Gallery of Art*
* Atenska škola (interaktivna mapa)